گيلان ٚ رۊستايي ميراث ٚ مۊزه

گيلان ٚ رۊستايي ميراث ٚ مۊزه ايته مۊزه ايسه گه گيلان ٚ رشت ؤ سراوان ٚ دامان ٚ دۊرۊن نهأ. أ مۊزه ۲۶۳ هکتار پيلئکي دأره ؤ سراوان-فؤمن ٚ کيلۊمتر ٚ ۱۸ دۊرۊن أن-أ چأگۊدئد.
أ بنا ۱۳۸۶/۰۲/۲۰ تاريخ ٚ مئن ۱۹۰۹۳ ثبت ٚ شۊماره أمرأ ايران ٚ ميللي أثران ٚ ليست ٚ دۊرۊن ثبت بۊبؤسته.

تاريخچه
أوول دفأ رۊبار ؤ مانگيل ٚ زلزله پسي، دۊکتۊر محمۊد طالقاني گه تئران ٚ دانشگاه مئن اۊستاد بۊ گيلان ٚ رۊستايي ميراث ٚ مۊزه چأگۊدن ٚ ايده-یأ مطرح بۊگۊده.

گيلان ٚ رۊستايي ميراث ٚ مۊزه، أولي اکؤ مۊزه‌اي ایسه گه مردۊم ٚ زيوش ؤ فرهنگ ٚ باره فضای باز ٚ مئن ايجاد بؤبؤسته. أ مۊزه میئن گيلان ٚ فرهنگ، زوان، داب ؤ رسمان، خۊرد ٚ خۊراک، ليواس، کار، خانه ؤ دسهۊنران-أ شأ دئن ؤ اۊشان ٚ أمرأ آشنا بؤستن. 

أ مۊزه چأگۊدن، ۱۳۸۱ شمسي سال ٚ جه شرۊع بؤبؤست ؤ ۱۳۸۴ مئن أ مۊزه-یأ واگۊدئد ؤ مردۊم بتانستد أن ٚ جه دئن بۊکۊند.


میراث روستایی موزه  به هیمت دو ته ایسپانسر خارجی و چهارته اورگان داخیلی راه اندازی ببوسته. فیکر تاسیس اَ موزه زمین لرزه پسی که سال 1369 گیلانه میئن ایتفاق دکفت و امی بناهای سونتیه تخریب کود پیدا ببوسته. اما اونه فاز موطالعات موقدماتی از اوایل سال 1381 شروع ببوست. تا هسه 6 ته مجموعه ی مسکونی که 27 تا سازه خو میئن دره و اوشنه موضوع هم مربوط به حوزه ی فرهنگی و معماری جولگه ی شرق سیفیدرود عه موزه دورون بساخته دی. علاوه بر ان 4 ته مجموعه ی مسکونی هم که 14 سازه ی مربوط به حوزه ی فرهنگی و معماری جولگه ی مرکزی گیلان شینه اَ موزه دورون بازسازی ببوسته. موزه سایت دورون 2 ته مجموعه میهمان پذیر نهه که اوشانه ظرفیت 150 ته واحد 3 تا 5 نفره ایسه که مصالح بومی امره اوشنه چاکودید.

اَ سایت دورون محل های جوداگانه ای هم بازی های سونتی واسی - پرورش گیاهان دارویی و درختان بومی - بازار روز  - کارگاه صنعتی - بیجار  و چایی باغ معماری روستایی ملل - زاکان بازی جیگا - چای خانه و ریستوران سونتی اوردوگاه تفریحی و مرکز معماری و مردم شناسی در نظر بیگفته ببوسته.

 تاتايي‌ئن 

سربس
جرگه:رشت ٚ شأرستان ٚ تاريخي بينأئن
جرگه:رشت
جرگه:گيلان